Na podlagi 5. člena Zakona o tehničnih zahtevah za proizvode in o ugotavljanju skladnosti (Uradni list RS, št. 17/11) minister za zdravje izdaja

**P R A V I L N I K
o spremembah in dopolnitvah Pravilnika o omejevanju uporabe določenih nevarnih snovi v električni in elektronski opremi**

1. **člen**

V Pravilniku o omejevanju uporabe določenih nevarnih snovi v električni in elektronski opremi (Uradni list RS, št. 102/12, 20/14, 57/14, 53/15, 60/16, 41/18 in ) se 1. člen spremeni tako, da se glasi:

»1. člen

Ta pravilnik določa omejitve in posebne pogoje uporabe nekaterih nevarnih snovi v električni in elektronski opremi (v nadaljnjem besedilu: EEO) v skladu z Direktivo 2011/65/ES Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (UL L št. 174 z dne 1. 7. 2011, str. 88), spremenjeno z:

– Delegirano direktivo Komisije (EU) 2019/169 z dne 16. novembra 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v dielektrični keramiki v nekaterih kondenzatorjih zaradi prilagoditve znanstvenemu in tehničnemu napredku (UL L št. 33 z dne 5. 2. 2019, str. 5),

– Delegirano direktivo Komisije (EU) 2019/170 z dne 16. novembra 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v dielektrični keramiki na osnovi PZT za uporabo v nekaterih kondenzatorjih zaradi prilagoditve znanstvenemu in tehničnemu napredku (UL L št. 33 z dne 5. 2. 2019, str. 8),

– Delegirano direktivo Komisije (EU) 2019/171 z dne 16. novembra 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za kadmij in njegove spojine v električnih kontaktih zaradi prilagoditve znanstvenemu in tehničnemu napredku (UL L št. 33 z dne 5. 2. 2019, str. 11),

– Delegirano direktivo Komisije (EU) 2019/172 z dne 16. novembra 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v spajkah za dokončanje stabilnih električnih povezav med polprevodniškim čipom in nosilcem v integriranih paketih mikroelektronskih stikalnih vezij („flip chip“) zaradi prilagoditve znanstvenemu in tehničnemu napredku (UL L št. 33 z dne 5. 2. 2019, str. 14),

– Delegirano direktivo Komisije (EU) 2019/173 z dne 16. novembra 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec in kadmij v tiskarskih črnilih za nanašanje poslikav na steklo zaradi prilagoditve znanstvenemu in tehničnemu napredku (UL L št. 33 z dne 5. 2. 2019, str. 17),

– Delegirano direktivo Komisije (EU) 2019/174 z dne 16. novembra 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec, vezan v kristalnem steklu, kakor je opredeljeno v Direktivi Sveta 69/493/EGS, zaradi prilagoditve znanstvenemu in tehničnemu napredku (UL L št. 33 z dne 5. 2. 2019, str. 20),

– Delegirano direktivo Komisije (EU) 2019/175 z dne 16. novembra 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinčev oksid v tesnilni friti, ki se uporablja pri pritrjevanju steklenih ploščic za določene laserske cevi, zaradi prilagoditve znanstvenemu in tehničnemu napredku (UL L št. 33 z dne 5. 2. 2019, str. 23),

– Delegirano direktivo Komisije (EU) 2019/176 z dne 16. novembra 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v površinski plasti nekaterih diod zaradi prilagoditve znanstvenemu in tehničnemu napredku (UL L št. 33 z dne 5. 2. 2019, str. 26),

– Delegirano direktivo Komisije (EU) 2019/177 z dne 16. novembra 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec kot aktivator v fluorescentnem prahu sijalk na razelektrenje, ki vsebujejo svetilne snovi, zaradi prilagoditve znanstvenemu in tehničnemu napredku (UL L št. 33 z dne 5. 2. 2019, str. 29) in

– Delegirano direktivo Komisije (EU) 2019/178 z dne 16. novembra 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v ležajih in pušah, ki se uporabljajo v določeni necestni opremi za poklicno uporabo, zaradi prilagoditve znanstvenemu in tehničnemu napredku  (UL L št. 33 z dne 5. 2. 2019, str. 32).«.

**2. člen**

 **(začetek veljavnosti in uporabe)**

Ta pravilnik začne veljati petnajsti dan po objavi v Uradnem listu Republike Slovenije, uporabljati pa se začne 1. marca 2020.

Št. 0070-16/2019

Ljubljana, dne

EVA: 2019-2711-0014

**Aleš Šabeder**

**Minister za zdravje**